SAWAD เด้ง 3% เก็งกำไร Q3 เฉียด 1.2 พันล้าน รับสินเชื่อโต-ค่าฟีพุ่ง โบรกเคาะเป้า 63.25 บ.
SAWAD เด้ง 3% ลุ้นกำไรไตรมาส 3 แตะ 1.18 พันล้าน โต 6.5% อานิสงส์สินเชื่อโตและรายได้ค่าธรรมเนียมขยายตัว โบรกเคาะเป้า 63.25 บ. อัพไซด์ 27%
SAWAD เด้ง 3% ลุ้นกำไรไตรมาส 3 แตะ 1.18 พันล้าน โต 6.5% อานิสงส์สินเชื่อโตและรายได้ค่าธรรมเนียมขยายตัว โบรกเคาะเป้า 63.25 บ. อัพไซด์ 27%
8 ก.ย. 2565

ผู้สื่อข่าวรายงานว่า วันนี้ (8 ก.ย.65) ราคาหุ้น บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ณ เวลา 10:22 น. อยู่ที่ระดับ 49.75 บาท บวก 1.50 บาท หรือ 3.11% สูงสุดที่ระดับ 50.25 บาท ต่ำสุดที่ระดับ 48.75 บาท ด้วยมูลค่าการซื้อขาย 158.29 ล้านบาท

บล.บัวหลวง ระบุในบทวิเคราะห์ว่า แม้ทางฝ่ายวิจัยจะมองกำไรปี 65 ลดลง 4.60% จากงวดเดียวกันของปีก่อน เป็นผลมาจากค่าใช้จ่ายที่สูงขึ้น (จากต้นทุนธุรกิจเช่าซื้อจักรยานยนต์และการขยายสาขา) และสะท้อนการตั้งสำรองที่เพิ่มเข้าไป อย่างไรก็ตามการประเมินดังกล่าวอยู่บนสมมติฐานสินเชื่อเติบโต 23% อนุรักษ์นิยมกว่าเป้าหมายบริษัทที่ 30% ซึ่งหมายถึงถ้าทำได้ตามเป้าหมายจะมี Upside อีก 4.4% เพราะสมมติฐาน NPL ทางฝ่ายวิจัยให้ที่ 3.9% สูงกว่าของบริษัทอยู่แล้ว ที่สำคัญในไตรมาส 3/65 คาดว่ากำไรจะเติบโตทั้ง 6.5% จากงวดเดียวกันของปีก่อน และเติบโต 13.60% จากไตรมาสก่อน สู่ 1.18 พันล้านบาท หนุนโดยสินเชื่อเติบโต และรายได้ค่าธรรมเนียมขยายตัว แนะนำราคาเป้าหมาย 63.25 บาท